Gmina planëje wprowadzëc je w bëlôcczim zorce – to je z ùżëcym lëtrë „l” miast „ł”. Pòstulowelë to sami mieszkańcowie na spòlëznowëch dogôdënkach, a téż całô spòlëzna Nordë pòpiérała taczé rozrzeszenié. Nigle jednak gmina wëmieni tôflë z pòzwama na pòlskò-kaszëbsczé, mùszi bëc wpisónô do registru prowadzonégò przez Minysterstwò Bënowëch Sprawów i Administracje. We Wiôldżi Wsë òni sã niecerplëwią, bò òni liczëlë, że tôfle na dwajãzrkòwé wëmienią jesz przed latnym sezonã. Më mómë wësłóné w ti sprawie pismiono do Warszawë – gôdô bùrméster Róman Kùżel. Wpisanié do minysterialnégò registru je kluczowé, cobë kòle pòzwë „Jastrzębia Góra” bëłë normalno Pilëcë. Za zapisënkã żdżą téż Wiôlgô Wies, Karwiô, Òstrowò, Tupadlë, Rozewié, Chalëpë i Chlapòwò. Kòszt wëmianë tôflów je pòkriwóny z bùdżetu państwa.